
Linnavara parenduste tasuta kasutusse andmine
(OÜ Narva Jäätmekäitluskeskus)

1. ASJAOLUD JA MENETLUSE KÄIK

Narva linna omandis on Narva jäätmekäitluskeskus (jäätmete sorteerimisjaam), mis asub aadressil Rahu 3b, Narva linn.
Narva jäätmekäitluskeskuse ekspluateerimiseks asutati Osaühing Narva Jäätmekäitluskeskus.       OÜ Narva Jäätmekäitluskeskus asutajad on Narva linn, kellel on 98,6% osakapitalist, ja AS UIKALA PRÜGILA, kellel on 1,4% osakapitalist.

Narva Linnavolikogu 28.06.2007 otsuse nr 321 alusel anti OÜ-le Narva Jäätmekäitluskeskus tasuta kasutusse Narva jäätmekäitluskeskuse (jäätmete sorteerimisjaama) koosseisu kuuluv vara bilansilise kogumaksumusega 23 544 996 krooni 28 senti. 

15.01.2008.a Linnavara tasuta kasutusse andmise lepingu alusel kasutusse antud vara hulgas olid tuletõrjesignalisatsioon bilansilise maksumusega 90 000 krooni ning tootmishoone bilansilise maksumusega 12 313 333 krooni 40 senti.
Seoses renoveerimistööde lõpetamisega suurenes eelnimetatud vara bilansiline maksumus järgnevalt:
	Jrk
	Vara nimetus
	Aadress
	Parenduste summa 

	nr
	 
	 
	

	 
	Jäätmekäitluskeskus 
	 
	

	1
	Tuletõrjesignalisatsioon
	Rahu 3b
	167 187.00

	2
	Tootmishoone
	Rahu 3b
	332 523.00

	
	 kokku
	 
	499 710.00


Praegu on otstarbekas anda Osaühingule Narva Jäätmekäitluskeskus tasuta kasutusse eelnimetatud vara parendused Narva jäätmekäitluskeskuse otstarbeliseks kasutamiseks ning teha 15.01.2008.a. Linnavara tasuta kasutamise lepingus  vastavad muudatused.  
2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele. 
Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” (edaspidi Kord) punktide 5.2, 5.2.2 kohaselt otsuse vallasasjade kasutusse andmise kohta võtab vastu linnavalitsus juhul, kui vallasasja bilansiline maksumus on 100 000 krooni kuni             1 000 000 krooni. Antud juhul üleantavate parenduste bilansiline maksumus on 499 710 krooni, järelikult linnavalitsus on pädev otsustada ülalnimetatud parenduste kasutusse andmise küsimus.
Sama korra punktide 7.2, 7.2.4 kohaselt linnavalitsuse korraldusega võib linnavara kasutusse anda tasuta või „Üüritasu arvestuse metoodilise juhendiga ette nähtust madalama tasu eest tähtajaga kuni 5 aastat või määramata ajaks juriidilistele isikutele, kelle osanikuks on Narva linn.

Korra punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul on kasutusse antav vara Narva Linnavalitsuse Linnavara- ja Majandusameti bilansis.  

3. OTSUS

3.1. Lubada Narva Linnavalitsuse Linnavara- ja Majandusametil anda Osaühingule Narva Jäätmekäitluskeskus, registrikood 11336157, tasuta kasutusse 15.01.2008.a Linnavara tasuta kasutamise lepingu tingimustel ning tähtajaks Narva jäätmekäitluskeskus (jäätmete sorteerimisjaama) sihipärase tegevuse korraldamiseks järgmised vara parendused:

	Jrk
	Vara nimetus
	Aadress
	Parenduste summa

	Nr
	 
	 
	09.11.2007

	 
	Jäätmekäitluskeskus 
	 
	Summa

	1
	Tuletõrjesignalisatsioon
	Rahu 3b
	167 187.00

	2
	Tootmishoone
	Rahu 3b
	332 523.00

	
	 Kokku
	 
	499 710.00


3.2. Otsuse punktis 3.1 nimetatud parenduste tasuta kasutusse andmise tingimuseks on OÜ Narva Jäätmekäitluskeskus kohustus antud vara kindlustada.
3.3. Narva Linnavalitsuse Linnavara- ja Majandusametil teha 15.01.2008.a. Linnavara tasuta kasutamise lepingus vastavad muudatused.
3.4. Narva Linnavalitsuse Linnavara- ja Majandusametil teha korraldus teatavaks                                 Osaühingule Narva Jäätmekäitluskeskus. 

4. RAKENDUSSÄTTED

4.1. Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2. Korraldus jõustub seadusega sätestatud korras.

Tarmo Tammiste

Linnapea                                                                        
Ants Liimets 

